stanford-oval/wikipedia huggingface dataset:
יאסין אל-עיארי

יאסין עבאס אל-עיארי (בשוודית: Yasin Abbas Ayari, בערבית: ياسين عباس العياري, בתעתיק מערבית: יאסין עבאס אלעיארי; נולד ב-6 באוקטובר 2003 בסולנה שבשוודיה) הוא כדורגלן שוודי המשחק בעמדת הקשר בקבוצת קובנטרי סיטי ובנבחרת שוודיה.
קריירת מועדונים

אל-עיארי גדל במחלקות הנוער של רסונדה וא.י.ק סולנה. הוא ערך 37 הופעות בקבוצה הבוגרת של א.י.ק סולנה במסגרת ליגת העל השוודית, בהן הבקיע ארבעה שערים.
ב-30 בינואר 2023 חתם אל-עיארי על חוזה לארבע שנים וחצי בברייטון אנד הוב אלביון מהפרמייר ליג.
קריירה בינלאומית

ב-9 בינואר 2023 ערך אל-עיארי את הופעת הבכורה שלו בנבחרת שוודיה, בניצחון 2-0 על נבחרת פינלנד במשחק ידידות.
הערות שוליים

↑  Albion sign Yasin Ayari from AIK באתר הרשמי של ברייטון אנד הוב אלביון, 30 בינואר 2023 (באנגלית)
טארק עלי

| --- | --- |

 לידה:  21 באוקטובר 1943 (בן 80) לאהור, Punjab, הראג' הבריטי 
 מדינה:  פקיסטן, הממלכה המאוחדת, הראג' הבריטי 
 מקום לימודים:  אקסטר קולג', אוניברסיטת פנג'אב 
 שפות היצירה:  אנגלית, אורדו 
 www.tariqali.org
 
טארק עלי (Tariq Ali; נולד ב-21 באוקטובר 1943 בלאהור בפקיסטן) הוא סופר בריטי, יליד פנג'אב, כותב בהגארדיאן, תסריטאי והיסטוריון.
חייו

סבו, מצד אמו, היה מנהיג בליגה המוסלמית האוניוניסטית ובשנים 1942-1937 ראש ממשלת פנג'אב. שני הוריו ממשפחות אצולה, אך אביו היה קומוניסט ואתאיסט. בזמן לימודיו באוניברסיטת פנג'אב בעיר הולדתו לאהור ארגן הפגנות נגד הדיקטטורה הצבאית ששלטה בפקיסטן. כדי לברוח ממעצר, היגר לאוקספורד, שם למד מדעי המדינה ופילוסופיה. היה הפקיסטני הראשון שהתמנה ליושב ראש ארגון הסטודנטים של אוקספורד.
הוא היה מעורב בהתנגדות נגד מלחמת ווייטנאם, ושימש כעורך כתב עת פוליטי. בשנת 1968 הצטרף ל"קבוצה הבינלאומית המרקסיסטית", בעלת הנטייה הטרוצקיסטית ובהמשך הנהיג אותה. בשנות השבעים היה מקורב לג'ון לנון וערך איתו טקסטים לשירים שלו.
אחרי הפיגועים של ספטמבר 2001 הוא כתב את The Clash of Fundamentalisms ובו הוא טען, ששתי צורות של פונדמנטליזם עומדות זו מול זו: האסלאמי והאימפריאליסטי.
ביולי 2012 קרא עלי לתמוך בתוכניתו של קופי ענאן לשביתת נשק בסוריה.
הסופר הבריטי הביע עמדה בעד פירוק האיחוד בין סקוטלנד לממלכה המאוחדת.
רומנים

את הרומן הראשון הוציא עלי בשנת 1991 ובו תיאור סאטירי של השמאל הרדיקלי באירופה. לאחר מכן הוציא את ה"קווינטט המוסלמי", חמישה רומנים, שעלילתם מתרחשת בימי הביניים.
מתוך ה"קווינטט המוסלמי" תורגם לעברית:
ספר צלאח א-דין. הוצאת אופוס. 2003
תסריטים - רשימה חלקית

ויטגנשטיין, על הפילוסוף הבריטי-אוסטרי לודוויג ויטגנשטיין
"South of the Border" של אוליבר סטון
הערות שוליים

↑  טיים מגזין,8-15 בספטמבר 2014,עמוד 18
| --- | --- |
בקרת זהויות :  NLI: 987007257685505171  PLWABN: 9810656154005606  BIBSYS: 90132162  BNE: XX1083477  BnF: cb12404231x (data)  CANTIC: a10038322  CiNii: DA0035105X  GND: 120088800  ICCU: TO0V062148  ISNI: 0000 0001 2146 8700  LCCN: n79145473  LNB: 000244093  MusicBrainz: c944891d-fb93-414b-9e0b-f4bdde650cd3  NDL: 00431235  NKC: jn20031230035  NLA: 36568325  NLK: KAC200006754  NSK: 000317762  NTA: 069977003  RERO: 02-A000005795  SELIBR: 175698  SNAC: w6zk97xs  SUDOC: 033145911  VIAF: 108230214   WorldCat (עם VIAF): 108230214
טקס פרסי אופיר לשנת 2017

| --- | --- |
 תאריך:  19 בספטמבר 2017
 מיקום:  המשכן לאמנויות הבמה,  אשדוד, ישראל ישראל
 מנחים:  אילן פלד
 רשת שידור:  ערוץ 10
 רייטינג:  7%
 המועמדים והזוכים הבולטים
 סרט עלילתי:  פוקסטרוט, שמוליק מעוז
 הבמאי הטוב ביותר:  שמוליק מעוז, "פוקסטרוט"
 סרט קצר:  נפילות
 תסריט:  "געגוע"
 זכייה במספר הפרסים הרב:  8 - "פוקסטרוט"
 מספר המועמדויות הרב:  13 - "געגוע" ו"פוקסטרוט"
 →2016 2018← פרס אופיר
 
טקס פרסי האקדמיה לקולנוע ה-28 על-שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-19 בספטמבר 2017 במשכן לאמנויות הבמה באשדוד. הפרסים הוענקו מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.
הטקס, בהנחיית אילן פלד, שודר בשידור ישיר ושודר בשידור חי בערוץ עשר.
בעקבות חוסר עניין מצד הקהל בטקס, הצהיר מוש דנון, יושב ראש האקדמיה, על תיקון בתקנון הקובע שהחל משנת 2017, הסרטים המועמדים לפרס אופיר יהיו רק כאלו שהוקרנו בהקרנות מסחריות. במרץ 2017, הודיע דנון שהתיקון ידחה לשנת 2018.
את רשימת המועמדים הובילו הסרטים "געגוע" ו-"פוקסטרוט" עם 13 מועמדויות כל אחד, אולם בסופו של דבר הסרט "פוקסטרוט" גבר, וזכה ב-8 פרסי אופיר (בין השאר עבור הסרט, הבמאי, השחקן הראשי והצילום הטובים ביותר), בעוד "געגוע" זכה בפרס אחד בלבד (עבור התסריט הטוב ביותר).
במהלך הטקס, ביצעה מירי מסיקה שיר לזכרם של אישים בולטים בתעשיית הקולנוע שהלכו לעולמם בשנה החולפת: אהובה עוזרי, יוחנן זראי, מיכה לבינסון, שלמה תרשיש, יהודה אפרוני, אהוד שגב, קולי סנדר, דוד שיץ, רותי גזית ארגוב, מיכה קירשנר. פרס על מפעל חיים הוענק לבמאי הקולנוע נסים דיין.
מועמדויות מרובות

להלן הסרטים אשר היו מועמדים לשני פרסים או יותר:
| שם הסרט | מספר המועמדויות |
| --- | --- |
פוקסטרוט: 13
געגוע: 13
לא פה, לא שם: 11
מוטלים בספק: 9
פיגומים: 8
המועדון לספרות יפה של הגברת ינקלובה: 6
החטאים: 5
הבן דוד: 3
משפחה: 3
מסתור: 2
זכיות מרובות

להלן הסרטים אשר זכו בשני פרסים או יותר:
| שם הסרט | מספר הפרסים |
| --- | --- |
פוקסטרוט: 8
לא פה, לא שם: 2
המועדון לספרות יפה של הגברת ינקלובה: 2
נוכחות שרת התרבות

ב-4 בספטמבר 2017, באירוע השקת יום הקולנוע הישראלי, תקפה שרת התרבות מירי רגב את הסרט "פוקסטרוט" (אחד מהסרטים המובילים בטקס עם 13 מועמדויות, לרבות פרס הסרט הטוב ביותר) ואת יוצריו, הבמאי שמוליק מעוז והשחקן הראשי ליאור אשכנזי, בטענה כי הסרט פוגע בשמו הטוב של צה"ל.
ב-7 בספטמבר 2017, הצהיר מוש דנון, יו"ר האקדמיה הישראלית לקולנוע וטלוויזיה, שהאקדמיה שוקלת שלא להזמין לטקס את השרה רגב, זאת לאחר המהומה שהתרחשה בטקס בשנת 2016. כמו כן, פורסם כי דנון בחן את האפשרות לנהוג כפי שעשו בפסטיבל ירושלים באותה שנה, ולהקרין ברכה מצולמת של השרה במקום להזמינה לנאום על הבמה.
ב-12 בספטמבר 2017, בהודעה לתקשורת מטעם האקדמיה, נמסר כי הוחלט שלא להזמין פוליטיקאים לטקס שיתקיים ב-19 בספטמבר, "מתוך כבוד ליוצרים וליצירה". בתגובה, אמרה השרה רגב שמדובר ב"החלטה פחדנית ולא דמוקרטית" וכי בכוונתה להשמיע את נאומה בשידור חי ללא צנזורה בעמוד הפייסבוק שלה במקביל לטקס. בתגובה הודיעו המפיקים לאון ומשה אדרי מבעלי יונייטד קינג כי הם מחרימים את הטקס ולא מתכוונים להגיע, בשל אי הזמנת שרת התרבות מירי רגב. ראש עיריית אשדוד, העיר המארחת, ד"ר יחיאל לסרי, שהיה אף אמור להעניק פרס בטקס, הצהיר כי הוא מחרים את הטקס והודיע גם כי אין בכוונתו להגיע.
ב-19 בספטמבר 2017, זמן קצר לפני תחילת הטקס, נאמה השרה רגב נאום ששודר בשידור חי בפייסבוק, בו שבה ומתחה ביקורת על הסרט "פוקסטרוט".
הערות שוליים

↑  אלכסנדר כץ, בית קברות לרייטינג: ש.ח. בסופ"ש ארוך של ראש השנה, באתר אייס, 24 בספטמבר 2017
↑  אבנר שביט‏, לא רק "פוקסטרוט": מי הם חמשת המועמדים לפרס האופיר ולמה מגיע להם לזכות?, באתר וואלה, 18 בספטמבר 2017
↑  "מהפכה בפרסי אופיר", ביקורת על הסרט באתר "עין הדג", 27 בדצמבר 2015
↑  יאיר רוה, האקדמיה לקולנוע: המהפכה נדחתה לשנה הבאה, פרסי אופיר יוקדמו ליוני מ-2018, בבלוג הקולנוע "סינמסקופ", 16 מרץ 2017
1 2 3  ישי קיצ'לס, טקס פרסי אופיר: המועמדים | ישראל היום, באתר ישראל היום, 17 באוגוסט 2017
↑  איתמר רונאל, ‏האישה שלא הייתה שם, באתר ‏מאקו‏, 19 בספטמבר 2017
↑  אינה טוקר, מירי רגב נגד "פוקסטרוט": "הסרט מציג את חיילי צה"ל כמטייחים", באתר ynet, 4 בספטמבר 2017
↑  יעל געתון‏, מירי רגב לליאור אשכנזי: "לא מתאים לך להיות גרבוז של המזרחים", באתר וואלה, 4 בספטמבר 2017
↑  שגיא בן נון‏, האקדמיה לקולנוע שוקלת לא להזמין את רגב לפרסי אופיר, באתר וואלה, 7 בספטמבר 2017
↑   נירית אנדרמן, ייתכן שהאקדמיה לקולנוע לא תזמין את רגב לפרסי אופיר: "למה להזמין מישהו שיחרבן לך על הראש", באתר הארץ, 7 בספטמבר 2017
↑  אינה טוקר, אחרי סערת רגב אשתקד: פוליטיקאים לא יוזמנו לטקס פרסי אופיר, באתר ynet, 12 בספטמבר 2017
↑  מעריב אונליין, ‏"החלטה פחדנית ולא דמוקרטית": רגב מגיבה להחלטה לא להזמינה לטקס אופיר, באתר מעריב אונליין, 12 בספטמבר 2017
↑  אבנר שביט‏, בעקבות אי הזמנתה של מירי רגב: האחים אדרי יחרימו את טקס האופיר, באתר וואלה, 15 בספטמבר 2017
↑  אינה טוקר, בעקבות אי הזמנתה של מירי רגב: האחים אדרי יחרימו את טקס אופיר, באתר ynet, 15 בספטמבר 2017
↑  מערכת ישראל היום, ראש עיריית אשדוד מחרים את פרס אופיר | ישראל היום, באתר ישראל היום, 13 בספטמבר 2017
↑  אינה טוקר, רגב על הדרתה מהטקס: "אין חתונה במעמד צד אחד", באתר ynet, 19 בספטמבר 2017
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
טכיקרדיה

| --- | --- |

 תחום:  קרדיולוגיה 
 טיפול:  לידוקאין 
 קישורים ומאגרי מידע
 MeSH:  D013610
 סיווגים
 ICD-11:  MC81.0 
 
טָכִיקַרְדִיָה (tachycardia, ולפי מונחי האקדמיה ללשון העברית: אוּץ לֵב) היא מצב של קצב לב העולה על הקצב הנורמלי בזמן מנוחה, למרות שהאדם עצמו נמצא במנוחה. באופן כללי, טכיקרדיה מוגדרת כקצב לב שעולה על 100 פעימות בדקה אצל אדם בוגר.
סיבות לטכיקרדיה

ככלל, קצב הלב יכול לעלות כתוצאה מסיבות שונות:
תגובה המודינמית – במקרים שבהם לחץ הדם צונח, הלב עובד בקצב מהיר יותר כדי להעלות את לחץ הדם (נקרא רפלקס טכיקרדיה). מצב זה יכול להתרחש גם במצבים של היפרוונטילציה וזיהומים חריפים, כתוצאה מעלייה בדרישות המטבוליות של הגוף.
סיבות הקשורות למערכת העצבים ולמערכת האנדוקרינית – עלייה בזרוע הסימפתטית של מערכת העצבים האוטונומית יכולה לגרום לעלייה בקצב הלב – הן באופן ישיר והן על ידי עידוד הפרשת ההורמון אדרנלין, כתוצאה מעלייה ברמת הדחק (תגובת הילחם או ברח). גירוי כאמור יכול להתבצע גם בנוכחות של סמים ממריצים, אמפטמינים או שימוש בקוקאין. עלייה בקצב הלב עשויה להיגרם גם מהפרעות אנדוקריניות שונות, כגון פיאוכרומוציטומה או יתר פעילות בלוטת התריס. סיבה נוספת יכולה להיות תסמונת הטכיקרדיה התנוחתית.
הפרעות מקצב לבביות (cardiac arrhythmias) – הפרעות מקצב בלב אשר גורמות לטכיקרדיה. הפרעות אלו יכולות לנבוע מהעלייה (כלומר, ממקור על חדרי, או טכיקרדיה על חדרית) או מהחדר (טכיקרדיה חדרית). הפרעות אלו מתרחשות במנגנונים שונים, שיתוארו להלן.
סוגי הטכיקרדיה

סוגי הטכיקרדיה השונים נחלקים לבאים:
סינוס טכיקרדיה – מקורו בקוצב הלב שבעלייה הימנית.
טכיקרדיה חדרית – מקורה בחדרי הלב.
טכיקרדיה על-חדרית (supra-ventricular tachycardia) – מקורה בעליות.
סוגי הטכיקרדיה > סינוס טכיקרדיה

זוהי תגובה תקינה של הגוף למצבים פתולוגיים שונים. צורת גל P תקינה, ולרוב קצב הלב קטן בדרך כלל מ-150 פעימות לדקה. הסיבות לסינוס טכיקרדיה כוללות בדרך כלל כאב, חום, תת-נפח הדם (היפוולמיה), תת-חמצון (היפוקסיה), אנמיה, חרדה, תסחיף ריאתי, אוטם שריר הלב, יתר פעילות בלוטת התריס, תרופות כגון בתא אגוניסטים, וגמילה מסמים. קומפלקס QRS הוא צר באק"ג (ככלל, נהוג באופן מסורתי להבחין בין קומפלקס "צר", המאפיין טכיקרדיות ממקור על חדרי, לבין קומפלקס "רחב", אשר לרוב מאפיין טכיקרדיות ממקור חדרי). מקורו של הסינוס טכיקרדיה הוא ב-Sino-Atrial node ‏(SA node), הממוקם ליד הווריד נבוב העליון, בעלייה הימנית.
סוגי הטכיקרדיה > טכיקרדיה חדרית

טכיקרדיה חדרית היא מצב העלול לסכן חיים. לרוב מדובר בקומפלקס QRS רחב כאשר קצב הלב נע בין 120 ל-250 פעימות בדקה.
טכיקרדיה חדרית עלולה להתפתח לפרפור חדרים.
טכיקרדיה חדרית מהווה סיבוך שכיח של התקף לב (אוטם שריר הלב).
סוגי הטכיקרדיה > טכיקרדיה על-חדרית

טכיקרדיה על-חדרית יכולה להיחשב סדירה או בלתי-סדירה (כמו למשל ברפרוף עליות או פרפור עליות), והיא נחלקת לטכיקרדיה שמקורה מהעלייה עצמה או מהקשר העלייתי-חדרי (AV node).
הטיפול בטכיקרדיה

הטיפול בטכיקרדיה כולל בין היתר מתן תרופות להפרעות קצב ותרופות אחרות לקביעת קצב הלב, וכן מתן שוק חשמלי כדי לייצב את מקצב הלב, בהתאם לסוג ההפרעה ומקורה. כך למשל, אם מקור הטכיקרדיה ב-SA sinus, יידרש טיפול בסינוס עצמו בלבד, בעוד שאם הטכיקרדיה היא ממקור חדרי, לרוב יינתנו תרופות אנטי-אריתמיות יחד עם קוצב חשמלי. לעיתים טיפול תרופתי אינו יעיל לטווח ארוך, ואז ניתן לנסות צריבה מונחית-צנתר (אבלציה) (ניתן גם כטיפול קו ראשון); במקרה זה, נתיב ההולכה אשר הביא ליצירת טכיקרדיה נצרב. שיעורי ההצלחה של צריבה בתדרי רדיו הם גבוהים יחסית (בין 90%–100%; גבוהים מעט יותר בהפרעה מסוג AVNRT).
הערות שוליים

↑  אוּץ לֵב במילון רפואת הלב [רפואה] (תשע"ג), באתר האקדמיה ללשון העברית
| --- | --- |
בקרת זהויות :  NLI: 987007555915905171  BnF: cb12261648x (data)  GND: 4184320-4  LCCN: sh85131847  NKC: ph170673 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טומבוי (סרט)

| --- | --- |

 בימוי:  סלין סקיאמה 
 הופק בידי:  בנדיקט קווראור 
 תסריט:  סלין סקיאמה 
 עריכה:  ג'וליאן לצ'ראי 
 שחקנים ראשיים:  זואי הרן   מאלון לבאנה   מתיו דמי   סופי קטני   ג'ין דיסון
 מוזיקה:  Para One 
 צילום:  קריסטל פורנייה 
 מדינה:  צרפת
 חברת הפקה:  Canal+ 
 חברה מפיצה:  Teodora Film, אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  20 באפריל 2011
 משך הקרנה:  82 דקות
 שפת הסרט:  צרפתית
 סוגה:  סרט דרמה, סרט להט"בי 
 תקציב:  מיליון אירו
 הכנסות באתר מוג'ו:   tomboy2011
 tomboymovie.com
 דף הסרט ב־IMDb
 
טומבוי הוא סרט קולנוע צרפתי מסוג דרמה משנת 2011. הסרט עוקב אחר לור, ילדה בת 10 העוברת עם משפחתה לשכונה חדשה ומציגה עצמה לחבריה כילד בשם מיכאל.
עלילה

משפחתה של לור בת ה-10 עברה לשכונה חדשה בפריז. יום אחד לור פוגשת קבוצת ילדים המשחקים בחוץ, היא יוצאת מביתה במטרה לשחק איתם אך הם נעלמים במהירות והיא פוגשת את ליזה, ילדה המתגוררת בשכונה. ליזה מניחה שלור היא בן ושואלת לשמה, ולור משיבה: "מיכאל". בהמשך ליזה מציגה את לור/מיכאל לשאר ילדי השכונה כילד החדש בשכונה. מיכאל מתחבר עם ליזה ושאר ילדי השכונה, ומשחק איתם כדורגל. כאשר הוא מוזמן ללכת איתם לשחות, הוא מכין לעצמו פין תותב מפלסטלינה כשהם הולכים לשחות יחדיו. מיכאל וליזה מתקרבים ומתחילים להימשך זו לזה, ובהמשך ליזה מנשקת את מיכאל.
באחד הימים ליזה מגיעה לחפש את מיכאל בביתו ופוגשת באחותה בת השש של לור, ז'אן. ז'אן מבינה מהשיחה עם ליזה, שלור הציגה עצמה כבן. בהתחלה ג'ין כועסת, אך כשלור מבטיחה לקחת אותה איתה להיפגש עם חבריה עד סוף הקיץ, היא מתרצה ואומרת שאח גדול זה "הרבה יותר טוב" מאחות גדולה. היא גם עוזרת למיכאל להסתפר ולהסתיר את סודו מהוריהם.
לאחר שמיכאל מעורב בקטטה עם אחד הילדים, הילד ואמו מגיעים לדבר עם אמו. אמו מעמידה פנים שהיא יודעת מיהו מיכאל, אך לאחר שהם עוזבים היא כועסת על לור על כך ש"העמידה פנים שהיא בן", ומתעקשת שתספר לכולם שהיא בת, לטובתה. ז'אן מבינה את מצבה הקשה של לור ומנסה ככל יכולתה לעזור לאחותה מבחינה רגשית. אמה של לור מכריחה אותה ללבוש שמלה ולוקחת אותה לביתו של הילד שהרביצה לו, וגם לביתה של ליזה. ליזה המומה כשהיא רואה את מיכאל בשמלה ובורחת מבלי לומר מילה.
הסרט מסתיים כשלור בביתה עם אמה ואחותה, ואינה רוצה לצאת החוצה. אולם לור רואה מחלון הבית את ליזה מחכה בחוץ, ויוצאת לפגוש בה. לאחר שתיקה ארוכה, ליזה שואלת את לור לשמה, וזו משיבה: "קוראים לי לור", ומחייכת בזווית הפה.
הדמויות

לור/מיכאל - זואי הרן.
ליזה - ז'אן דיסון.
ז'אן, אחותה של לור - מאלון לבאנה.
אמה של לור - סופי קטני.
אביה של לור - מתיו דמי.
טקס פרסי אופיר לשנת 2019

| --- | --- |

 תאריך:  22 בספטמבר 2019
 מיקום:  היכל התרבות, כפר סבא, ישראל
 מנחים:  צחי הלוי ויובל שרף
 רשת שידור:  כאן 11
 אורך הטקס:  135 דקות
 רייטינג:  2.9%
 המועמדים והזוכים הבולטים
 סרט עלילתי:  ימים נוראים
 הבמאי הטוב ביותר:  ירון שני (עיניים שלי)
 סרט קצר:  יום רגיל (עלילתי) זונה כמוני (תיעודי)
 תסריט:  סאמח זועבי (תל אביב על האש)
 זכייה במספר הפרסים הרב:  4 – הבלתי רשמיים
 מספר המועמדויות הרב:  14 – הבלתי רשמיים
 →2018 2020← פרס אופיר
טקס פרסי האקדמיה לקולנוע ה-30 להענקת פרסי אופיר מטעם האקדמיה הישראלית לקולנוע וטלוויזיה התקיים ב-22 בספטמבר 2019 ושודר בערוץ כאן 11 בשידור חי. לראשונה הטקס נערך בהיכל התרבות בכפר סבא, זאת לאחר מספר שנים שנערך באשדוד.
ב-22 ביולי 2019 פורסמה רשימת המועמדים בתחרות. ההכרזה על המועמדים בוצעה בשידור חי בעמוד הפייסבוק של האקדמיה הישראלית לקולנוע וטלוויזיה ובערוץ כאן 11 בהגשת יובל שרף, שגם הנחתה את הטקס לצד צחי הלוי. הסרט "הבלתי רשמיים" זכה למספר הרב של מועמדויות.
בשנה זו הוענקו שני פרסים מיוחדים: פרס על מפעל חיים הוענק לבמאית והתסריטאית מיכל בת-אדם ופרס על הישגים מקצועיים הוענק למבקר הקולנוע והמרצה נחמן אינגבר.
בדומה לשנתיים הקודמות, גם בשנה זו לא הוזמנה לטקס שרת התרבות מירי רגב. לאחר זכיית הסרט "ימים נוראים" בפרס הסרט העלילתי הטוב ביותר הוציאה רגב הודעה וביקרה את זכיית הסרט. בהודעה ציינה שלא צפתה בו.
מועמדויות מרובות

להלן הסרטים אשר מועמדים לשני פרסים או יותר:
| שם הסרט | מספר המועמדויות |
| --- | --- |
הבלתי רשמיים: 14
קצפת ודובדבנים: 11
ימים נוראים: 10
מאמי: 7
אישה עובדת: 5
תל אביב על האש: 4
עיניים שלי: 4
בשורות טובות: 4
מילים נרדפות: 4
הצלילה: 4
קולות רקע: 4
גאולה: 3
הגולם: 3
זכיות מרובות

להלן הסרטים אשר זכו בשני פרסים או יותר:
| שם הסרט | מספר הפרסים |
| --- | --- |
הבלתי רשמיים: 4
ימים נוראים: 2
עיניים שלי: 2
קצפת ודובדבנים: 2
מאמי: 2
לזכרם

במהלך הטקס, ביצע שולי רנד את השיר "אייכה" לזכרם של אישים בולטים בתעשיית הקולנוע שהלכו לעולמם בשנה החולפת:
אלכס קלוד – עורך פסקול
אלכסנדר גנטלב – במאי
אפרים גלעד – מפיץ סרטים
אריק רודיך – מלחין
בני נגרי – מוזיקאי
ישראל רינגלר – מפיק, יו"ר האקדמיה לשעבר
מארי הלן – מאפרת
מיכל אנגל – עוזרת במאי ראשונה
נחמה ריבלין
עודד תאומי – שחקן
ערן ויזר – תאורן ומפיק
פרי כפרי – סוכנת שחקנים
צביקה חן – ניהול הפקה
צפי אריאלי – ניהול הפקה
שלמה בר-שביט – שחקן
הערות שוליים

↑  רז שכניק, ציוץ בטוויטר, 23 בספטמבר 2019
↑  אור סיגולי, ‏פרסי אופיר 2019: רשימת המועמדים המלאה, באתר "סריטה", 22 ביולי 2019
↑  העולות והעולים לגמר - תחרות פרסי אופיר 2019, באתר האקדמיה הישראלית לקולנוע וטלוויזיה, ‏22 ביולי 2019
↑   ההכרזה החגיגית על המועמדים לפרס אופיר, סרטון  באתר יוטיוב (אורך: 7:49)
↑  אבנר שביט‏, פרסי אופיר 2019: "הבלתי רשמיים" מוביל במספר המועמדויות, באתר וואלה, 22 ביולי 2019
↑  רז שכניק, ביום ראשון ישדר תאגיד כאן את טקס פרסי אופיר, באתר טוויטר, ‏20 בספטמבר 2019
↑   איתי שטרן, בפעם השלישית ברציפות, מירי רגב לא תוזמן לטקס פרסי אופיר, באתר הארץ, 9 בספטמבר 2019
↑  אינה טוקר, מירי רגב נגד זוכה אופיר: "אין מקום לסרט שמנסה להבין את יגאל עמיר", באתר ynet, 23 בספטמבר 2019
↑  הזוכים - תחרות פרסי אופיר 2019, באתר האקדמיה הישראלית לקולנוע
↑  לזכרם // שולי רנד, אייכה, באתר יוטיוב
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
טרפן (כימיה)

שרף של עץ אורן מכיל טרפנים רבים
טרפּנים (באנגלית ביחיד: Terpene) הם קבוצה של תרכובות אורגניות.
הטרפנים הם תרכובות המורכבות מיחידות חוזרות של איזופרן (C5H8). כשמדובר על יחידות איזופרן טהורות הקשורות האחת לשנייה קרוי החומר טרפן; כשקיימים שינויים קלים ביחידות האיזופרן (תוספת של אטומי חמצן, למשל) קרוי החומר טרפנואיד (Terpenoid) או איזופרנואיד (Isoprenoid). טרפנים גדולים עשויים להכיל עשרות יחידות איזופרן.
כל הטרפנים מסונתזים, באמצעות מסלולים מטבוליים סבוכים, מאצטיל CoA. יחידות האצטיל מתחברות זו לזו ויוצרות בהדרגה טרפן. לעיתים נסגרות שרשראות האיזופרן לטבעת, דבר המקשה על זיהוי התרכובת כטרפן במבט ראשון. הטרפנים השונים מחולקים לקבוצות לפי מספר יחידות האיזופרן המרכיבות אותם:
טרפן המורכב מיחידת איזופרן (ומכיל 5 אטומי פחמן) בודדת קרוי המיטרפן (Hemiterpene).
טרפן המורכב משתי יחידות איזופרן (10 אטומי פחמן) קרוי מונוטרפן (Monoterpene).
טרפן המורכב משלוש יחידות איזופרן (15 אטומי פחמן) קרוי ססקוויטרפן (Sesquiterpene).
טרפן המורכב מארבע יחידות איזופרן (20 אטומי פחמן) קרוי דיטרפן (Diterpene).
טרפן המורכב מחמש יחידות איזופרן (25 אטומי פחמן) קרוי ססטרטרפן (Sesterterpene).
טרפן המורכב משש יחידות איזופרן (30 אטומי פחמן) קרוי טריטרפן (Triterpene).
טרפן המורכב משמונה יחידות איזופרן (40 אטומי פחמן) קרוי טטרהטרפן (Tetraterpene).
טרפן המורכב מלמעלה משמונה יחידות איזופרן קרוי פוליטרפן (Polyterpene).
הטרפנים מיוצרים בעיקר על ידי צמחים ומהווים מטבוליטים משניים. חומרי סיכה, ריח, הגנה וצבע רבים, וכן שמנים אתריים, הם טרפנים. טרפנים בריכוז גבוה ניתן להפיק משרף של עצים, במיוחד עצי מחט (ראו טרפנטין). גומי הוא פוליטרפן המכיל עשרות יחידות איזופרן. הקרוטנים הם קבוצה של צבענים (פיגמנטים) המורכבים משמונה יחידות איזופרן והמקנים צבעי צהוב, כתום ואדום לפירות, פרחים, עלים ולמבנים אחרים בצמח. טרפנים רבים מהווים מרכיב באלקלואידים, הקבוצה הגדולה ביותר של מטבוליטים משניים בצמחים.
המבנה הכימי של בטא-קרוטן, טטרהטרפן המקנה את הצבע הכתום לגזר
ראו גם

לבוסלב רוז'יצ'קה - כימאי קרואטי, חתן פרס נובל לכימיה לשנת 1939 על עבודתו בתחום הטרפנים.
טקס פרסי אופיר לשנת 2018

| --- | --- |

 תאריך:  6 בספטמבר 2018
 מיקום:  המשכן לאמנויות הבמה,  אשדוד, ישראל ישראל
 מנחים:  אילן פלד
 רשת שידור:  רשת 13
 אורך הטקס:  שעתיים
 רייטינג:  4.1%
 המועמדים והזוכים הבולטים
 סרט עלילתי:  האופה מברלין
 הבמאי הטוב ביותר:  אופיר ראול גרייצר
 סרט קצר:  "קילומטר 147"
 תסריט:  האופה מברלין
 זכייה במספר הפרסים הרב:  7 - האופה מברלין
 מספר המועמדויות הרב:  12 - הנשף
 אתר רשמי
 →2017 2019← פרס אופיר
טקס פרסי האקדמיה לקולנוע ה-29 להענקת פרסי אופיר מטעם האקדמיה הישראלית לקולנוע וטלוויזיה התקיים ב-6 בספטמבר 2018 במשכן לאמנויות הבמה באשדוד ושודר בערוץ רשת 13 בשידור חי.
ב-20 ביולי 2018 פורסמה רשימת המועמדים בתחרות. ההכרזה על המועמדים בוצעה בשידור חי בעמוד הפייסבוק של האקדמיה הישראלית לקולנוע וטלוויזיה ובערוץ 13 והונחתה על ידי ליאור אשכנזי. 
את רשימת המועמדים הוביל הסרט "הנשף" עם 12 מועמדויות, לרבות בקטגוריית השחקנית הראשית הטובה ביותר בה מועמדת סתיו סטרשקו, השחקנית הטרנסג'נדרית הראשונה המועמדת בקטגוריה זו. אסי דיין, שהלך לעולמו בשנת 2014, היה מועמד בקטגוריית שחקן המשנה הטוב ביותר, על השתתפותו בסרט "התשיעית של אסי", שצולם לפני מותו של דיין, אך רק כעת עולה לאקרנים.
הזוכה הגדול של הטקס היה הסרט "האופה מברלין", עם 7 פרסים, לרבות עבור הסרט העלילתי הטוב ביותר.
בשנה זו לא הוענק פרס בקטגוריית "מפעל חיים".